Stimabile d-le Negrutzi, Fost-am și la p. rail... și la rop, rop..., și s-au prins că întru un cuget vor mărturisi pentru chir., fiind rasasiați pînă-n gît de frac... Și că pentru chir. huludețe sunt informați și din partea altora în bine. Însă n-ar fi rău să mai bateți ferul pînă-i cald, că știți cum e lumea la noi. Vă doresc sănătate și iertare de păcate. I. Creangă Scrisoare Iași, 1885, fevruarie 22 Stimabile d-le Negrutz, Prin ziarul Voința națională de ieri, joi 21, se vede publicată o „deciziune ministerială” destul de aspră și, pe cît se pare, nepărtinitoare în privința cărților didactice, deocamdată a celor de parte științifică, după raportul comisiunei însărcinate cu esaminarea unor asemine cărți. Desigur că și cele de partea literară vor trece prin asemene purgator degrabă, degrabă. Eu, împreună cu colegii mei: Răceanu, Ienăchescu și Grigorescu, încă de pe la 1868, am început a scoate la lumină asemine cărticele, și anume: 1) Metoda nouă de scriere și cetire pentru clasa I-a primară, 2) Învățătorul copiilor, carte de cetire pentru clasele primare, 3) Geografia județului Iași, 4) Harta județului Iași, 5) Povățuitor la cetire prin scriere. Și al 6) Regulele limbei române de d-l T. Maiorescu, pentru clas.